
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik

KLASA:	402-03/24-01/02
URBROJ:	2117-03-25-3
Babino Polje, 	21.10.2025.

Na temelju članka 53. stavak 1. točka 1. Statuta Općine Mljet („Službeni glasnik Općine Mljet“ broj 2/21 i 5/21-ispr.), Općinski načelnik Općine Mljet dana 21. listopada 2025. godine donosi slijedeći

Z A K LJ U Č A K
o utvrđivanju prijedloga Programa socijalne skrbi i zdravstvene zaštite na području 
Općine Mljet za 2025. godinu - I. izmjene i dopune 
 (245/2025-PAO)

I.
Utvrđuje se prijedlog Programa socijalne skrbi i zdravstvene zaštite na području Općine Mljet za 2025. godinu - I. izmjene i dopune, i to:

„Na temelju članka 13. stavak 2. Odluke o izvršavanju Proračuna Općine Mljet za 2025. godinu („Službeni glasnik Općine Mljet“ broj 8/24)  i članka 37. stavak 1. točka 23. Statuta Općine Mljet („Službeni glasnik Općine Mljet“ broj: 2/21 i 5/21-ispr.), a u skladu s odredbama Zakona o proračunu („Narodne novine“ broj 144/21), odredbama Odluke o donošenju izmjena i dopuna Odluke o donošenju Proračuna Općine Mljet za 2025. godinu – II. izmjene i dopune, oznake Klasa: 400-01/24-01/01; Urbroj: 2117-03-25-__ od _________________ 2025. godine  i odredbama važećih zakonskih propisa u oblasti socijalne skrbi i zdravstvene zaštite,  Općinsko vijeće Općine Mljet na svojoj ___ sjednici održanoj dana ____________ 2025. godine donijelo je slijedeći

P R O G R A M
socijalne skrbi i zdravstvene zaštite na području Općine Mljet za 2025. godinu - I. izmjene i dopune 

I. UVODNE ODREDBE
Članak 1.
	1) Programom socijalne skrbi i zdravstvene zaštite na području Općine Mljet za 2025. godinu - I. izmjene i dopune (nastavno: Program) definiraju se različiti oblici pomoći i potpore građanima i kućanstvima i pomoći i potpore u oblasti zdravstvene zaštite, sve u skladu s odredbama važećih zakonskih propisa i odredbama općih akata Općine Mljet, i to:
1. Oblast socijalne skrbi
a) Jednokratne novčane pomoći socijalno ugroženim i nemoćnim osobama za različite namjene;
b) Stalna mjesečna pomoć umirovljenicima i socijalno ugroženim i nemoćnim osobama;
c) Jednokratna potpora za novorođenu djecu;
d) Jednokratna potpora za školovanje učenika i studenata;
e) Potpora Crvenom križu za obavljanje redovne djelatnosti i
f) Potpora neprofitnim organizacijama za humanitarnu djelatnost i udrugama umirovljenika..
2. Oblast zdravstvene zaštite
a) Sufinanciranje rada ambulanti primarne zdravstvene zaštite
b) Sufinanciranje privremenog i povremenog odnosno stalnog smještaja zdravstvenog osoblja
c) Sufinanciranje aktivnosti u borbi protiv ovisnosti
d) Sufinanciranje ljekarničke djelatnosti
Članak 2.
	1) Za ostvarenje Programa Proračunom Općine Mljet za 2025. godinu planiraju se i osiguravaju sredstva u visini od 41.300,00 EUR. 

II. TEMELJNE ODREDBE
1. Oblast socijalne skrbi
a) Jednokratne novčane pomoći socijalno ugroženim i nemoćnim osobama za različite namjene
Članak 3.
	1) Pomoć socijalno ugroženim i nemoćnim osobama za različite namjene, sve u skladu s odredbama Zakona o socijalnoj skrbi, odnosi se prvenstveno na najamninu, komunalnu naknadu, električnu energiju, grijanje, zbrinjavanje komunalnog otpada, vodu i druge troškove stanovanja, ali i na druge egzistencijalne troškove.
	2) Pomoć socijalno ugroženim i nemoćnim osobama za različite namjene može se odobriti samcu ili kućanstvu s stvarnim otočnim statusom ako plaćanje tih troškova ne može osigurati po drugoj osnovi, odnosno po osnovu vlastitih ostvarenih prihoda.
	3) Pomoć iz stavka 1. ovog članka utvrđuje se kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Jednokratne novčane pomoći socijalno ugroženim i nemoćnim osobama za različite namjene
	Aktivnost A204101
37212
	3.000,00
	



4) Pomoć iz stavka 1. ovog članka odobrava svojom odlukom Općinski načelnik u jednokratnom iznosu, koji na godišnjoj razini ne može biti veći od 300,00 EUR, izuzetno uvažavajući posebno opravdane razloge do 600,00 EUR, na obrazloženu pisanu zamolbu korisnika, mjesnog odbora, rodbine ili susjeda. 
5) Pomoć se može isplatiti samom korisniku ili njegovom vjerovniku po predmetnoj osnovi.
	
b) Stalna mjesečna pomoć umirovljenicima i socijalno ugroženim i nemoćnim osobama
Članak 4.
	1) Svi umirovljenici s prebivalištem na području Općine Mljet čija je mirovina ili neko drugo primanje po osnovu mirovinskog statusa manje od 280,00 EUR ostvaruju pravo na mjesečnu financijsku potporu u iznosu od 20,00 EUR, a planira se broj od približno 30 korisnika na bazi cjelogodišnjeg prava na predmetnu pomoć .
	2) Pravo na mjesečnu financijsku potporu iz prethodnog stavka mogu ostvariti i drugi stanovnici s prebivalištem na otoku, a koji su korisnici stalne socijalne pomoći.
3) Izdaci za predmetnu namjenu utvrđuju se kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Stalna mjesečna pomoć socijalno ugroženim i nemoćnim osobama, uključujući i umirovljenike
	Aktivnost A204102
37212
	5.000,00
	



4) Odluku o dodjeli potpore iz prethodnog stavka, a temeljem prijava za potporu i dokumentacije kojom se dokazuje ispunjavanje propisanog uvjeta, dostavljenih po raspisanom javnom pozivu, donosi Općinski načelnik.
	5) Javni poziv raspisuje Općinski načelnik najkasnije do polovine ožujka 2025. godine i otvoren je cijelu godinu, a pravo na pomoć stječe se s mjesecom podnošenja prijave i dokumentacije.
	
c) Jednokratna potpora za novorođenu djecu
Članak 5.
	1) Radi poticanja rasta otočne demografske obnove, prvenstveno nataliteta,  osigurava se jednokratna pomoć roditeljima za novorođenu djecu u 2025. godini, a planira se broj od približno 7 korisnika.
	2) Pravo na pomoć iz prethodnog stavka ostvaruje se uz uvjet da novorođeno dijete i njegova obitelj žive na otoku, a što se procjenjuje temeljem formalnih i praktičnih relevantnih činjenica.
3) Pomoć iz stavka 1. ovog članka utvrđuje se kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Jednokratna potpora za novorođenu djecu
	Aktivnost A204103
37217
	7.000,00
	



4) Visina pomoći utvrđuje se u jednokratnom iznosu od 680,00 kn po novorođenom djetetu, a odluku o odobrenju donosi Općinski načelnik na zamolbu roditelja uz dokazivanje ispunjavanja uvjeta iz stavka 2. ovog članka.
	
d) Jednokratna potpora za školovanje učenika i studenata
Članak 6.
	1) Srednjoškolsko i visokoškolsko obrazovanje ne provodi se na području Općine Mljet, ali kako je djelatnost od posebnog društvenog interesa svrhovito je u svezi s tim osigurati i planirati određena financijska sredstva, prvenstveno za socijalno ugrožene obitelji.
	2) Izdaci za predmetnu namjenu utvrđeni su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Jednokratne potpore za školovanje učenika i studenata
	Aktivnost A204104
37215
	1.500,00
	



3) Povremene pomoći srednjoškolcima i studentima dodjeljuju se temeljem pisane argumentirane zamolbe učenika i studenta, odnosno njegovih roditelja, a odluku o dodjeli donosi Općinski načelnik.
4) Predmetna povremena pomoć limitira se na iznos po pojedincu od 250,00 EUR godišnje, izuzetno uvažavajući posebno opravdane razloge do 500,00 EUR.
	
e) Potpora Crvenom križu za obavljanje redovne djelatnosti
Članak 7.
	1) Sukladno odredbama Zakona o Hrvatskom Crvenom križu osigurava se financijska potpora (doprinos) u Proračunu Općine Mljet za 2025. godinu.
2) Izdaci za predmetnu namjenu utvrđeni su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Potpora Crvenom križu za obavljanje redovne djelatnosti
	Aktivnost A204106
38118
	3.000,00
	



3) Plaćanje u smislu prethodnog stavka se vrši  po odluci Općinskog načelnika.
	
g) Potpora neprofitnim organizacijama za humanitarnu djelatnost i udrugama umirovljenika
Članak 8.
1) Svi umirovljenici s prebivalištem na području Općine Mljet zbog svog ukupnog statusa zaslužuju posebnu brigu i skrb koja se očituje i kroz pojedine potpore putem njihovih udruga.
2) Izdaci za predmetnu namjenu utvrđeni su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Potpora neprofitnim organizacijama za humanitarnu djelatnost i udrugama umirovljenika
	Aktivnost A204107
38118
	1.500,00
	



3) Plaćanje u smislu stavka 1. ovog članka se vrši  po odluci Općinskog načelnika.
	
2. Oblast zdravstvene zaštite
b) Sufinanciranje rada ambulanti primarne zdravstvene zaštite
Članak 9.
1) Izdaci za sufinanciranje rada ambulanti primarne zdravstvene zaštite  planirani su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Sufinanciranje rada ambulanti primarne zdravstvene zaštite
	Aktivnost A204202
38111
	4.000,00
	



2) Sredstva iz  prethodnog stavka isplatit će Općina Mljet, temeljem obrazložene pisane zamolbe ovlaštenog korisnika i odluke Općinskog načelnika, primjerice za troškove uređenja prostorija, troškove nabavke uređaja, troškove prijevoza, troškove honorara i slično.
	
c) Sufinanciranje privremenog i povremenog odnosno stalnog smještaja zdravstvenog osoblja, uključujući i ljekarnika
Članak 10.
1) Izdaci za sufinanciranje privremenog i povremenog odnosno stalnog smještaja zdravstvenog osoblja planirani su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Sufinanciranje privremenog i povremenog odnosno stalnog smještaja zdravstvenog osoblja, uključujući i ljekarnika
	Aktivnost A204204
38111
	13.800,00
	



2) Izdaci za namjenu iz prethodnog stavka isplaćuju se temeljem godišnjeg ugovora sklopljenog s poslodavcem zdravstvenog osoblja ili isplatom po računu najmodavca, a o čemu na zahtjev korisnika odlučuje općinski načelnik.
	
d) Sufinanciranje aktivnosti u borbi protiv ovisnosti
Članak 11.
1) Izdaci za sufinanciranje aktivnosti u borbi protiv ovisnosti planirani su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Sufinanciranje aktivnosti u borbi protiv ovisnosti
	Aktivnost A204205
38111
	500,00
	



2) Izdaci za namjenu iz prethodnog stavka isplaćuju se temeljem odluke Općinskog načelnika, prvenstveno kao potpora udrugama registriranim za ovu djelatnost.

e) Sufinanciranje rada logopeda
Članak 12.
	1) U 2024. godini planira se sufinanciranje rada logopeda kao preduvjet kvalitetnog života djece s posebnim potrebama
2) Izdaci za namjenu iz prethodnog stavka planirani su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Sufinanciranje rada logopeda
	Aktivnost A204207
38111
	2.000,00
	



3) Sredstva iz  prethodnog stavka isplatit će Općina Mljet temeljem odluke Općinskog načelnika, a u skladu sa sklopljenim Sporazumom.

III. PRIJELAZNE I ZAVRŠNE ODREDBE
Članak 13.
	1) Ovaj Program primjenjuje se od 01. siječnja do 31. prosinca 2025. godine.

Članak 14.
	1) Ovaj Program stupa na snagu danom stupanja na snagu Odluke o donošenju izmjena i dopuna Odluke o donošenju Proračuna Općine Mljet za 2025. godinu – II. izmjene i dopune, oznake Klasa: 400-01/24-01/01; Urbroj: 2117-03-25-__ od _________________ 2025. godine , a objavit će se u „Službenom glasniku Općine Mljet“.“

	II.
	Ovaj prijedlog upućuje se na donošenje Općinskom vijeću Općine Mljet.



III.
	Ovaj Zaključak stupa na snagu danom donošenja.



	Dostaviti:						Općinski načelnik:
1. Predsjednik OV-a
2. Registar akata					Đivo Market, dipl. ing.
3. Pismohrana

Općina Mljet, MBS: 2575469, OIB: 15619832320, Zabrežje 2, 20225 Babino Polje

Broj žiro računa - IBAN: HR2624070001826800003

